SL Uradni list Evropske unije L 106/3

SPORAZUM

o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA)

EVROPSKA UNIJA, v nadaljnjem besedilu: Unija,

na eni strani

in

KRALJEVINA MAROKO, v nadaljnjem besedilu: Maroko,

na drugi strani,

v nadaljnjem besedilu: pogodbenici, STA SE –

OB UPOŠTEVANJU, da Evro-mediteranski pridružitveni sporazum med državami članicami Evropske skupnosti na eni strani in Kraljevino Maroko na drugi (1), ki je začel veljati 1. marca 2000, določa okvir za znanstveno, tehnično in tehnološko sodelovanje;

OB UPOŠTEVANJU, da Sporazum o znanstvenem in tehničnem sodelovanju med Evropsko skupnostjo in Kraljevino Maroko, ki je začel veljati 14. marca 2005, določa uradni okvir za sodelovanje pogodbenic na področju znanstvenega in tehnološkega raziskovanja;

OB UPOŠTEVANJU postopka, ki je privedel do partnerstva na področju raziskav in inovacij v Sredozemlju (PRIMA) in se je začel leta 2012 z evro-sredozemsko konferenco o znanosti, tehnologiji in inovacijah v Barceloni, na kateri so udeleženci sklenili obnoviti partnerstvo na področju raziskav in inovacij, ki temelji na načelih skupne odgovornosti, vzajemnega interesa in skupne koristi;

OB UPOŠTEVANJU, da je Maroko aktivno sodeloval pri tem postopku in da se je z dopisom z dne 26. septembra 2014 uradno finančno zavezal k programu PRIMA;

OB UPOŠTEVANJU, da so decembra 2014 številne države članice Unije in tretje države, med njimi Maroko, Evropski komisiji predložile predlog za „skupni program PRIMA“;

OB UPOŠTEVANJU, da Sklep (EU) 2017/1324 Evropskega parlamenta in Sveta (2) ureja pogoje za sodelovanje držav članic Unije in tretjih držav, pridruženih okvirnem programu za raziskave in inovacije 2014-2020 – Obzorje 2020 (v nadaljnjem besedilu: Obzorje 2020), ki so sodelujoče države pobude, zlasti njihovih finančnih obveznostih in udeležbe v strukturah upravljanja pobude;

OB UPOŠTEVANJU, da v skladu s Sklepom (EU) 2017/1324 Maroko postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za njegovo sodelovanje v programu PRIMA;

OB UPOŠTEVANJU, da je Maroko izrazil željo, da se pridruži programu PRIMA kot sodelujoča država, ki je enakopravna z državami članicami Unije in tretjimi državami, pridruženimi Obzorju 2020, ki sodelujejo v programu PRIMA;

OB UPOŠTEVANJU dejstva, da je za ureditev pravic in obveznosti Maroka kot sodelujoče države v programu PRIMA potreben mednarodni sporazum med Unijo in Marokom –

DOGOVORILI O NASLEDNJEM:

Člen 1

Namen

Namen tega sporazuma je določiti pogoje za sodelovanje Maroka v partnerstvu na področju raziskav in inovacij v Sredozemlju (v nadaljnjem besedilu: program PRIMA).

Člen 2

Pogoji za sodelovanje Maroka v programu PRIMA

Pogoji za sodelovanje Maroka v programu PRIMA so tisti, ki so določeni v Sklepu (EU) 2017/1324. Pogodbenici izpolnjujeta obveznosti, določene v Sklepu (EU) 2017/1324 in sprejmeta ustrezne ukrepe, zlasti za zagotovitev vse potrebne pomoči za zagotavljanje izvajanja člena 10(2) ter člena 11(3) in (4) navedenega sklepa. Pogodbenici se dogovorita o podrobnih ureditvah za pomoč, saj so takšne ureditve bistvene za njuno sodelovanje na podlagi tega sporazuma.

Člen 3

Ozemeljska uporaba

Ozemeljska uporaba tega sporazuma je določena v Evro-mediteranskem pridružitvenenem sporazumu med državami članicami Evropske skupnosti na eni strani in Kraljevino Maroko na drugi.

Člen 4

Podpis in začasna uporaba

Ta sporazum se začasno uporablja od dneva njegovega podpisa.

Člen 5

Začetek veljavnosti in trajanje

1. Pogodbenici sprejmeta ta sporazum v skladu s svojimi postopki.

2. Ta sporazum začne veljati z dnem, ko se pogodbenici po diplomatski poti uradno obvestita, da so bili postopki iz odstavka 1 zaključeni.

3. Ta sporazum ostane veljaven tako dolgo, dokler je veljaven Sklep (EU) 2017/1324, razen če ga katera koli pogodbenica odpove v skladu s členom 6.

Člen 6

Odpoved

1. Katera koli pogodbenica lahko ta sporazum kadar koli odpove s pisnim obvestilom drugi pogodbenici o nameri, da ga odpove.

Odpoved začne veljati šest mesecev po datumu, ko naslovnik prejme pisno obvestilo.

2. Projekti in dejavnosti, ki se izvajajo v času odpovedi tega sporazuma, se v skladu s pogoji, določenimi v tem sporazumu, nadaljujejo do svojega zaključka.

3. Pogodbenici morebitne druge posledice odpovedi uredita soglasno.

Člen 7

Reševanje sporov

Postopek za reševanje sporov iz člena 86 Evro-mediteranskega pridružitvenega sporazuma med državami članicami Evropske skupnosti na eni strani in Kraljevino Maroko na drugi se uporablja za vse spore v zvezi z uporabo ali razlago tega sporazuma.

Ta sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in arabskem jeziku, pri čemer so besedila v vseh teh jezikih enako verodostojna.

Съставено в Брюксел на десети април две хиляди и осемнадесета година. Hecho en Bruselas, el diez de abril de dos mil dieciocho. V Bruselu dne desátého dubna dva tisíce osmnáct. Udfærdiget i Bruxelles den tiende april to tusind og atten. Geschehen zu Brüssel am zehnten April zweitausendachtzehn. Kahe tuhande kaheksateistkümnenda aasta aprillikuu kümnendal päeval Brüsselis. Έγινε στις Βρυξέλλες, στις δέκα Απριλίου δύο χιλιάδες δεκαοκτώ. Done at Brussels on the tenth day of April in the year two thousand and eighteen. Fait à Bruxelles, le dix avril deux mille dix-huit. Sastavljeno u Bruxellesu desetog travnja godine dvije tisuće osamnaeste. Fatto a Bruxelles, addì dieci aprile duemiladiciotto. Briselē, divi tūkstoši astoņpadsmitā gada desmitajā aprīlī. Priimta du tūkstančiai aštuonioliktų metų balandžio dešimtą dieną Briuselyje. Kelt Brüsszelben, a kétezer-tizennyolcadik év április havának tizedik napján. Magħmul fi Brussell, fl-għaxar jum ta' April fis-sena elfejn u tmintax. Gedaan te Brussel, tien april tweeduizend achttien. Sporządzono w Brukseli dnia dziesiątego kwietnia roku dwa tysiące osiemnastego. Feito em Bruxelas, em dez de abril de dois mil e dezoito. Întocmit la Bruxelles la zece aprilie două mii optsprezece. V Bruseli desiateho apríla dvetisícosemnásť. V Bruslju, dne desetega aprila leta dva tisoč osemnajst. Tehty Brysselissä kymmenentenä päivänä huhtikuuta vuonna kaksituhattakahdeksantoista. Som skedde i Bryssel den tionde april år tjugohundraarton. За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen За Кралство Мароко Por el Reino de Marruecos Za Marocké království For Kongeriget Marokko Für das Königreich Marokko Maroko Kuningriigi nimel Για το Βασίλειο του Μαρόκου For the Kingdom of Morocco Pour le Royaume du Maroc Za Kraljevinu Maroko Per il Regno del Marocco Marokas Karalistes vārdā – Maroko Karalystės vardu A Marokkói Királyság részéről Għar-Renju tal-Marokk Voor het Koninkrijk Marokko W imieniu Królestwa Marokańskiego Pelo Reino de Marrocos Pentru Regatul Maroc Za Marocké kráľovstvo Za Kraljevino Maroko Marokon kuningaskunnan puolesta För Konungariket Marocko

(1) UL EU L 70, 18.3.2000, str. 2.

(2) Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL EU L 185, 18.7.2017, str. 1).